CELEX: 32011R0604
Language: sk
Date: 2011-06-20 00:00:00
Title: Vykonávacie nariadenie Komisie (EÚ) č. 604/2011 z  20. júna 2011 o zatriedení určitého tovaru do kombinovanej nomenklatúry

23.6.2011   
            
            
               SK
            
            
               Úradný vestník Európskej únie
            
            
               L 163/12
            
         VYKONÁVACIE NARIADENIE KOMISIE (EÚ) č. 604/2011
   z 20. júna 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné ustanoviť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. júna 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Valcová nádoba vyrobená z ocele s dĺžkou približne 30 cm a priemerom približne 3 cm (tzv. „zariadenie na nafúknutie airbagu“ („airbag inflator“)).
                              Zariadenie pozostáva z elektrických kontaktných kolíkov, zapaľovača, komory s pyrotechnickým iniciátorom, komory so zmesou plynov, filtrov a otvoru na uvoľnenie plynu.
                              Zmes plynov tvorí oxid dusný, argón a hélium.
                              Keď elektrický signál snímacieho systému motorového vozidla aktivuje zapaľovač, spustí sa proces, počas ktorého začne horenie pyrotechnického iniciátora, v dôsledku čoho sa plyny zohrejú a vytvoria vysoký tlak. Následne sú plyny vytlačené cez otvor a naplnia airbag.
                              Zariadenie je určené na zabudovanie do systému bezpečnostného airbagu motorového vozidla.
                           
                        
               
                  8708 95 99
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k XVII. triede a znením číselných znakov KN 8708, 8708 95 a 8708 95 99.
                  Funkciou tohto zariadenia je naplniť vankúš airbagu plynmi a nie vytvoriť pyrotechnické efekty v zmysle kapitoly 36. Preto je zatriedenie do položky 3604 vylúčené.
                  „Plynové generátory na generátorový plyn“ sú tovarom , ktoré vyrábajú palivový plyn z koksu, antracitu alebo iného uhlíkového materiálu. Na proces výroby plynu, ktorý je výsledkom rýchlych chemických reakcií (výbuchov) pyrotechnických materiálov, sa položka 8405 nevzťahuje. Preto je zatriedenie „zariadenia na nafúknutie airbagu“ („airbag inflator“) do položky 8405 vylúčené. (Pozri aj vysvetlivky k harmonizovanému systému k položke 8405 (A), (B))
                  Keďže zariadenie je časťou a súčasťou bezpečnostného airbagu s nafukovacím systémom (pozri aj vysvetlivky k harmonizovanému systému k položke 8708 (O)), zatriedi sa preto pod číselný znak KN 8708 95 99.
               
            
                  
                              2.
                           
                           
                              Valcová nádoba vyrobená z ocele s dĺžkou približne 21 cm a priemerom približne 5 cm (tzv. “zariadenie na nafúknutie airbagu“ („airbag inflator“)).
                              Zariadenie pozostáva z elektrických kontaktných kolíkov, zapaľovača, komory s pyrotechnickým iniciátorom, expanznej komory, filtrov a otvoru na uvoľnenie plynu.
                              Keď elektrický signál snímacieho systému motorového vozidla aktivuje zapaľovač, spustí sa proces, počas ktorého začne horenie pyrotechnického iniciátora, v dôsledku čoho je expanzná komora naplnená plynmi, ktoré vytvoria vysoký tlak. Následne sú plyny vytlačené cez otvor a naplnia airbag.
                              Zariadenie je určené na zabudovanie do systému bezpečnostného airbagu motorového vozidla.
                           
                        
               
                  8708 95 99
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 3 k XVII. triede a znením číselných znakov KN 8708, 8708 95 a 8708 95 99.
                  Funkciou tohto zariadenia je naplniť vankúš airbagu plynmi a nie vytvoriť pyrotechnické efekty v zmysle kapitoly 36. Preto je zatriedenie do položky 3604 vylúčené.
                  „Plynové generátory na generátorový plyn“ sú tovarom, ktoré vyrábajú palivový plyn z koksu, antracitu alebo iného uhlíkového materiálu. Na proces výroby plynu, ktorý je výsledkom rýchlych chemických reakcií (výbuchov) pyrotechnických materiálov, sa položka 8405 nevzťahuje. Preto je zatriedenie „zariadenia na nafúknutie airbagu“ („airbag inflator“) do položky 8405 vylúčené. (Pozri aj vysvetlivky k harmonizovanému systému k položke 8405 (A), (B))
                  Keďže zariadenie je časťou a súčasťou bezpečnostného airbagu s nafukovacím systémom (pozri aj vysvetlivky k harmonizovanému systému k položke 8708 (O)), zatriedi sa preto pod číselný znak KN 8708 95 99.